**NOTĂ DE FUNDAMENTARE**

|  |
| --- |
| ***Secţiunea 1******Titlul prezentului act normativ*** |
| **Ordonanță de urgență pentru modificarea și completarea Ordonanței de urgență a Guvernului nr. 27/2022 privind măsurile aplicabile clienților finali din piața de energie electrică și gaze naturale în perioada 1 aprilie 2022—31 martie 2023, precum și pentru modificarea și completarea unor acte normative din domeniul energiei** |
| ***Secţiunea a 2-a******Motivul emiterii actului normativ*** |
| **1. Descrierea situaţiei actuale** | Prin Ordonanța de urgență a Guvernului nr. 27/2022 privind măsurile aplicabile clienților finali din piața de energie electrică și gaze naturale în perioada 1 aprilie 2022—31 martie 2023, precum și pentru modificarea și completarea unor acte normative din domeniul energiei (denumită în continuare Ordonanța de urgență a Guvernului nr. 27/2022), s-a stabilit o schemă de sprijin pentru clienții finali de energie electrică și de gaze naturale, pentru a veni în sprijinul acestora în contextul creșterii abrupte a prețurilor celor două utilități, care s-au înregistrat începând cu vara anului 2021. Schema implementată prin Ordonanța de urgență a Guvernului nr. 27/2022 se aplică pe o perioadă de 12 luni, între 1 aprilie 2022 și 31 martie 2023, iar sprijinul financiar este acordat prin intermediul bugetului de stat.După publicarea Ordonanței de urgență a Guvernului nr. 27/2022, din piață au apărut solicitări de clarificare din partea operatorilor economici cu privire la aplicarea actului normativ, precum și cu privire la explicitarea unor termeni în vederea clarificării căror operatori economici li se aplică. Cu titlu de exemplu menționăm solicitarea de clarificare a sintagmei „furnizor/operator de distribuție de energie electrică care asigură revânzarea energiei electrice” care, în accepțiunea eronată a unor operatori economici ar include doar furnizorii de energie electrică, interpretare care nu corespunde intenției legiuitorului. De asemenea, a fost identificată existența unui tratament discriminatoriu aplicat clientilor casnici atât față de clienții noncasnici privitor la schema de sprijin aferentă energiei termice, cât și față de clienții casnici care utilizează gazele naturale pentru producerea apei calde, în perioada de vară.În aceste condiții este imperios necesară emiterea unui act normativ care să îndeplinească atât funcția de clarificare a unor prevederi din Ordonanța de urgență a Guvernului nr. 27/2022 considerate confuze de actorii implicați în piața de energie cât și modificarea și completarea respectivului act normativ în vederea clarificării modului de calcul și a simplificării modului de repartizare a cantităților de gaze naturale.Așa cum s-a arătat anterior, prevederile Ordonanței de urgență a Guvernului nr. 27/2022 conțin reglementări aferente unei scheme de sprijin în domeniul energetic pentru perioada 1 aprilie 2022 – 31 martie 2023, fiind necesară clarificarea dispozițiilor acesteia.Se estimează că impactul bugetar al prezentului proiect de act normativ nu afectează semnificativ impactul bugetar al actului de bază (Ordonanța de urgență a Guvernului nr. 27/2022), având în vedere faptul că modificările și completările propuse aduc clarificări de ordin tehnic pentru aplicarea schemei de sprijin instituite prin Ordonanța de urgență a Guvernului nr. 27/2022.Din datele existente la nivelul Autorității Naționale de Reglementare în domeniul Energiei s-a constatat faptul că există anumite dificultăți în derularea procedurii de decontare, în ceea ce privește aspectele referitoare la regularizare, pentru măsura plafonării pentru perioada noiembrie 2021- martie 2022, existând situații în care furnizorii au constatat că au introdus în mod eronat datele din cererile de decontare transmise fără a avea posibilitatea tehnică de revizuire a acestora.Odată cu apariția Ordonanței de urgență a Guvernului nr. 27/2022 s-a reglementat regularizarea și recunoașterea unor costuri aferente perioadei antemenționate. Sub acest aspect, este necesară reglementarea posibilității furnizorilor de a-și reface și reintroduce datele corecte în platforma informatică pusă la dispoziție de către Autoritatea Națională de Reglementare în domeniul Energiei, în acest fel deblocându-se procedurile de decontare.Totodată, așa cum rezultă din economia Ordonanței de urgență a Guvernului nr. 27/2022, aceasta conține reglementări cu caracter tehnic precis, dispoziții aplicabile de la 1 aprilie 2022, astfel că în lipsa adoptării modificărilor propuse prin proiectul de ordonanța de urgență pentru modificarea Ordonanței de urgență a Guvernului nr. 27/2022, s-ar ajunge în situația decontării unor valori diferite decât cele pentru care a fost intenția inițială a legiuitorului român.Astfel, sub aspect tehnic și cu titlu de exemplu, lipsa introducerii acestor modificări la nivelul Ordonanței de urgență a Guvernului nr. 27/2022 ar determina un mod de calcul diferit al indicatorului QPkc (furnizor i/PET j), fapt care ar contraveni intenției inițiale a legiuitorului asupra modului de calcul al cantității de gaze naturale pentru care fiecare producător are obligația să încheie contracte de vânzare-cumpărare cu furnizorii CC și PET/ PET client direct, astfel cum sunt definiți în Ordonanța de urgență a Guvernului nr. 27/2022, pentru gazele naturale destinate consumului CC și PET, respectiv cu impact direct asupra acestora și a întregii piețe din domeniul energetic.Neadoptarea măsurilor propuse prin prezentul proiect de act normativ creează dificultăți majore în aplicarea măsurilor de sprijin propuse atât de către autoritățile competente cât și de către operatorii economici implicați.În lipsa modificărilor propuse asupra anexelor la OUG nr. 27/2022, formulele de calcul incidente nu vor putea fi aplicate corespunzător, generând imposibilitatea determinării cantităților de gaze naturale reprezentând necesarul de consum pentru clienții casnici, precum și pentru producătorii de energie termică destinată populației.Aceste elemente vizează interesul general public și constituie o situație extraordinară, a cărei reglementare nu poate fi amânată, dat fiind faptul că Ordonanța de urgență a Guvernului nr. 27/2022 (actul de bază) intră în vigoare la data de 1 aprilie 2022, precum și efectul pe care prețurile crescute la energie electrică și gaze naturale îl au asupra vieții și activității de zi cu zi a tuturor consumatorilor. |
| **2. Schimbări preconizate** | Prezentul act normativ are drept scop modificarea și clarificarea măsurilor aplicabile clienților finali din piața de energie electrică și gaze naturale, precum și producătorilor de energiei electrică și gaze naturale în perioada 1 aprilie 2022 – 31 martie 2023 în sensul:- clarificării noțiunii de „furnizor” prin modificarea art. 23 alin. (2) și, pe cale de consecință, înlocuirea în întreg textul ordonanței de urgență a sintagmelor „furnizor/operator de distribuție de energie electrică care asigură revânzarea energiei electrice” și „furnizorii/operatorii de distribuție de energie electrică care asigură revânzarea energiei electrice” cu „furnizor”, respectiv „furnizori” în vederea evitării confuziilor;- modificarea art. 1 alin. (2) lit. b) pentru a nu crea un tratament discriminatoriu între clienții casnici de gaze naturale care, în perioada 1 aprilie-31 octombrie 2022, beneficiază de un preț plafonat, scopul utilizării gazelor naturale fiind în principal **prepararea apei calde** și clienții casnici ai sistemelor de încălzire termice centralizată care, urmare faptului că producătorii de energie termică nu beneficiază de nicio schemă de sprijin în aceeași perioadă pentru cantitatea de gaze naturale destinată consumului populației, vor trebui să achiziționeze gazele naturale la prețul pieței, costul acestora regăsindu-se în prețul plătit de către clienții; de asemenea, în forma actuală a Ordonanței de urgență a Guvernului nr. 27/2022 este inclusă o schemă de plafonare pentru gazele naturale utilizate de producătorii de energie termică destinată consumului altor clienți decât cei casnici, ceea ce constituie un tratament diferențiat aplicat clienților casnici față de cei noncasnici în privința energiei termice consumate pe perioada de vară sub forma apei calde, în principal. O eventuală eliminare a referirilor la producătorii de energie termică în cadrul schemei de plafonare introduse la art. 1 alin. (2) lit. b) ar crea însă o discriminare față de clienții noncasnici care, conform actualei ordonanțe de urgență, în vigoare, au dreptul de a beneficia de preț plafonat pentru producerea energiei termice pe care o consumă, sub formă de abur și/sau apă caldă;- clarificării căror operatori economici nu li se aplică plafonarea stabilită conform prevederilor art. 1 alin. (1) lit. c) din Ordonanța de urgență a Guvernului nr. 27/2022 prin modificarea art. 1 alin. (8) din Ordonanța de urgență a Guvernului nr. 27/2022, pentru a se asigura și în cazul clienților finali care fac investiții în producerea de energie electrică aplicarea prețului plafonat. In condițiile în care clienții finali au licență de producători pot fi asimilați producătorilor și nu mai beneficiază de schema. Totodată, pentru a se realiza corelarea corespunzătoare a prevederilor Ordonanței de urgență a Guvernului nr. 27/2022, a fost necesară modificarea corespunzătoare și a părții dispozitive a art. 5 alin. (1) din ordonanța de urgență; - modificare art. 6 alin. (2), deoarece, în cazul în care nu se introduce o precizare cu privire la modul de stabilire a componentei de achiziție, având în vedere faptul că pentru această categorie de clienți energia se asigura în cea mai mare parte din piața pentru ziua următoare (PZU) și ca dezechilibru, valoarea acestei componente poate sa fie foarte mare în condițiile în care furnizorii nu cunosc costul real anterior lunii de facturare. Astfel, furnizorii de ultimă instanță (FUI), pentru a își asigura riscurile determinate de volatilitate, pot stabili valoarea componentei de achiziție la un nivel ridicat ceea ce va determina un preț mare aplicat clienților din aceasta categorie;- modificarea art. 7 alin. (1) pentru a se asigura plata numai pentru contravaloarea aferentă energiei facturate clienților beneficiari de schemă;- introducerea a două noi alineate la art. 23. Sub acest aspect, prin raportare la dispozițiile Ordonanței de urgență a Guvernului nr. 27/2022, respectiv a art. 23 ce introduce și reglementează procedura de regularizare, de recuperare a unor costuri aferente lunilor noiembrie 2021, decembrie 2021, ianuarie 2022 , februarie 2022 și martie 2022, având în vedere raportările operatorilor cu privire la prevederile Ordonanței de urgență a Guvernului nr. 118 /2021 din aceeași perioadă, Autoritatea Națională de Reglementare în domeniul Energiei a constatat ca au fost raportate date în vederea verificării și determinării sumelor solicitate spre decontare de la bugetul stat, ce cuprindeau în mod eronat, cu titlu de exemplu, achiziții de energie electrică și/sau gaze naturale aferente dezechilibrelor sau date de achiziție ce nu cuprindeau toate contractele de achiziții cu livrare în luna de raportare, contrar dispozițiilor legale. Odată cu introducerea noțiunii de regularizare este posibil și necesar a permite operatorilor beneficiari să poată interveni si corecta erorile incarcate pe platforma IT puse la dispoztie de catre Autoritatea Națională de Reglementare în domeniul Energiei, in egala masura sa refaca si sa redepuna cererile de decontare respectiv a declaratiilor pe proprie raspundere aferente atat catre Ministerul Energiei cat si in atentia Autorității Naționale de Reglementare în domeniul Energiei conform procedurii de decontare. Lipsa introducerii unei asemenea posibilități ar determina posibilitatea existenței unei situații de decontare a unor valori care nu corespund valorilor finale ce ar rezulta în urma derulării procedurii de regularizare;- modificarea art. 23 alin. (5) pentru a se acorda timpul necesar efectuării tuturor operațiunilor tehnice incidente, având în vedere volumul foarte mare de date ce trebuie pregătit de operatorii economici și necesitatea prelucrării acestor date de către Autoritatea Națională de Reglementare în domeniul Energiei precum și restul atribuțiilor primite de către Autoritatea Națională de Reglementare în domeniul Energiei prin ordonanțe similare. În contextul antemenționat este necesar a se prelungi acest termen – respectiv prelungirea termenului de la 15 mai 2022 la 15 iulie 2022.Pentru o mai precisa reglementare legislativa, in sensul celor prezentate mai sus, este necesar a se cuprinde in cadrul prezentei ordonanțe patru noi anexe (care vor deveni anexele nr. 7-10 la Ordonanța de urgență a Guvernului nr. 27/2022) ce vor clarifica modalitatea practica de incarcare a datelor pe platforma informatică (platforma IT), pusa la dispozitie de catre Autoritatea Națională de Reglementare în domeniul Energiei, insotite de instructiuni precise pentru a nu se mai crea confuzii. Ca urmare a introducerii acestor patru noi anexe la Ordonanța de urgență a Guvernului nr. 27/2022, a fost necesară modificarea corespunzătoare și a dispozițiilor art. 24 din Ordonanța de urgență a Guvernului nr. 27/2022;- introducerea a doua noi alineate (alin. (6^1) și (6^2) ) la art. 16 pentru a introduce masuri de respectare si constientizare a importantei prevederilor prezentei ordonante, este imperios necesar a alatura si sanctiuni la adresa acelor operatori ce nu inteleg sa respecte modalitatea , cuprinsul si instructiunile aferente procedurii de incarcare a datelor in vederea verificarii si determinarii sumelor solicitate a fi decontate de la bugetul statului. Ca urmare a introducerii acestor doi alineate, este necesară modificarea corespunzătoare și a alineatului (8) a art. 16, prevederile alin. (8) reglementând completarea cu dreptul comun în materie a contravențiilor reglementate de Ordonanța de urgență a Guvernului nr. 27/2022;- modificarea și completarea anexei nr. 5 în vederea corectării unor elemente discutate și aprobate în procesul de elaborare al Ordonanței de urgență a Guvernului nr. 27/2022 însă neincluse din eroare în forma finală a actului normativ precum și în vederea clarificării modului de calcul și a simplificării modului de repartizare a cantităților de gaze naturale;- rectificării unor erori materiale în cadrul Anexei 6 în care se detaliază modul de calcul al venitului suplimentar realizat de producătorii de energie electrică rezultat din diferenţa dintre venitul net mediu lunar unitar de vânzare a energiei electrice tranzacţionate şi preţul de 450 de lei/MWh, prin eliminarea referirilor la CN Transelectrica., precum și precizarea indicatorilor corecți de la anexa nr. 6 Secțiunea a 3-a articolul 5 poziția 2 din tabel, paragraful 2 (fiind trecut în mod eronat Cl TEL în loc de Cl CPT).  |
| **3. Alte informaţii** | Nu este cazul |
| ***Secţiunea a 3-a******Impactul socio-economic al prezentului act normativ*** |
| **1. Impactul macroeconomic** | Impactul este favorabil prin acordarea unei scheme de sprijin pentru consumatorii casnici și non-casnici, în vederea asigurării în plan economic și social a unui nivel ridicat de protecție a vieții, sănătății și securității consumatorilor, precum și garantării dreptului acestora cu privire la continuarea activităților economice și a traiului de zi cu zi în condiții decente. |
| **1¹. Impactul****asupra mediului concurenţial și domeniul ajutoarelor de stat** |  |
| **2. Impactul asupra mediului de afaceri** | Prezentul act normativ va sprijini agenții economici care se confruntă cu creșterile accentuate de prețuri la energie electrică și gaze naturale și vor asigura sustenabilitatea economiei naționale, evitându-se disfuncționalități majore în lanțurile de producție și distribuție pe toate segmentele de piață, de la industria prelucrătoare până la piața de consum. |
| **21. Impactul asupra sarcinilor administrative** | Prezentul act normativ are impact la nivelul sarcinilor administrative derulate la nivelul Ministerului Energiei |
| **22.Impactul asupra****întreprinderilor mici şi mijlocii** | Prezentul act normativ are impact favorabil asupra întreprinderilor mici şi mijlocii prin acordare unui sprijin IMM-urilor care se confruntă cu creșterile accentuate de prețuri la energie electrică și gaze naturale. |
| **3. Impactul social** | Prezentul act normativ are un impact social favorabil deoarece se acordă sprijin pentru plata facturilor la energie electrică unei catergorii extinse de consumatori casnici pentru a nu fi agravat nivelul de sărăcie energetică. |
| **4. Impactul asupra mediului** | Prezentul act normativ nu se referă la acest subiect. |
| **5. Alte informaţii** | Nu este cazul |
| ***Secţiunea a 4-a******Impactul financiar asupra bugetului general consolidat, atât pe termen scurt,******pentru anul curent, cât și pe termen lung (5 ani)*** |
| **mii lei** |
| **Indicatori** | **Anul curent** | **Următorii 4 ani** | **Media pe 5 ani** |
| 1 | 2 | 3 | 4 | 5 | 6 | 7 |
|  | 2022 | 2023 | 2024 | 2025 | 2026 | - |
| **1. Modificări ale veniturilor bugetare, plus/minus, din care:**a) buget de stat (i) contribuţii de asigurări | - | - |  |  |  |  |
| **2. Modificări ale cheltuielilor bugetare, plus/minus, din care:**a) buget de stat,  | - | - |  |  |  |  |
| **3.Impact financiar, plus/minus, din care:**a) bugetul asigurarilor de stat-bugetul asigurarilor pentru somajb) bugetele locale | 0 | 0 |  |  |  |  |
| **4. Propuneri pentru acoperirea creşterii cheltuielilor bugetare** | - |  |  |  |  |  |
| **5. Propuneri pentru a compensa reducerea veniturilor bugetare** | - |  |  |  |  |  |
| **6. Calcule detaliate privind fundamentarea modificărilor veniturilor şi/sau cheltuielilor bugetare** | - |  |  |  |  |  |
| **7. Alte informaţii** |  |
| ***Secţiunea a 5-a******Efectele prezentului act normativ asupra legislaţiei în vigoare*** |
| **1. Măsuri normative necesare pentru aplicarea prevederilor proiectului de act normativ:**a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;b) acte normative ce urmează a fi elaborate în vederea implementării noilor dispoziţii | Prezentul act normativ nu se referă la acest subiect. |
| **11.Compatibilitatea proiectului act normativ cu legislatia în domeniul achizitiilor publice** | Prezentul act normativ nu se referă la acest subiect. |
| **2. Compatibilitatea proiectului de act normativ cu legislaţia comunitară în materie** |  |
| **3. Măsuri normative necesare aplicării directe a actelor normative comunitare** |  |
| **4. Hotărâri ale Curţii de Justiţie a Uniunii Europene** | Prezentul act normativ nu se referă la acest subiect. |
| **5. Alte acte normative si/sau documente internaţionale din care decurg angajamente** | Prezentul act normativ nu se referă la acest subiect. |
| **6. Alte informaţii** | - |
| ***Secţiunea a 6-a******Consultările efectuate în vederea elaborării prezentului act normativ*** |
| **1. Informaţii privind procesul de consultare cu organizaţii neguvernamentale, institute de cercetare si alte organisme implicate** | Proiectul de act normativ a fost elaborat în consultare cu Autoritatea Națională de Reglementare în domeniul Energiei (ANRE). |
| **2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul prezentului act normativ** |  |
| **3. Consultările organizate cu autorităţile administraţiei publice locale, în situaţia în care prezentul act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative** | Prezentul act normativ nu se referă la acest subiect. |
| **4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente** | Prezentul act normativ nu se referă la acest subiect. |
| **5. Informaţii privind avizarea de către:**a) Consiliul Legislativb)Consiliul Suprem de Aparare a Țării c) Consiliul Economic si Sociald) Consiliul Concurențeie) Curtea de Conturi | Proiectul de act normativ a fost supus avizului:* Autoritatea Națională pentru Protectia Consumatorilor - adresa nr. 3279/31.03.2022;
* Consiliului Legislativ;
* Consiliului Economic şi Social – nu este cazul, nefiind o politică nouă;
* Consiliului Concurenței – adresa nr. 4567/04.04.2022.
 |
| **6. Alte informaţii** | - |
| ***Secţiunea a 7-a******Activităţi de informare publică privind elaborarea şi implementarea proiectului de act normativ*** |
| **1. Informarea societăţii civile cu privire la necesitatea elaborării prezentului act normativ** | În procesul de elaborare a proiectului de act normativ au fost respectate procedurile prevăzute de Legea nr. 52/2003 privind transparența decizională în administrația publică, republicată.Proiectul de act normativ a fost publicat pe site-ul www.energie.gov.ro  |
| **2. Informarea societăţii civile cu privire la eventualul impact asupra mediului în urma implementării prezentului act normativ, precum si efectele asupra sănătăţii şi securităţii cetăţenilor sau diversităţii biologice** | Nu este cazul. |
| **3. Alte informaţii** | Nu este cazul. |
| ***Secţiunea a 8-a******Măsuri de implementare*** |
| **1. Măsurile de punere în aplicare a prezentului act normativ de către autorităţile administraţiei publice centrale si/sau locale - înfiinţarea unor noi organisme sau extinderea competentelor instituţiilor existente** | Prezentul act normativ nu se referă la acest subiect. |
| **2. Alte informaţii** | - |

In temeiul art. 115 alin. (4) din Constituția României, republicată, s-a elaborat alăturatul proiect de Ordonanță de urgență pentru modificarea și completarea Ordonanței de urgență a Guvernului nr. 27/2022 privind măsurile aplicabile clienților finali din piața de energie electrică și gaze naturale în perioada 1 aprilie 2022—31 martie 2023, precum și pentru modificarea și completarea unor acte normative din domeniul energiei.

|  |  |
| --- | --- |
| **MINISTRUL ENERGIEI** **Virgil-Daniel POPESCU** | **MINISTRUL MUNCII ȘI SOLIDARITĂȚII SOCIALE****Marius-Constantin BUDĂI** |
| **MINISTRUL ECONOMIEI****Florin Marian SPATARU****MINISTRUL FINANȚELOR****Adrian CÂCIU** | **SECRETAR GENERAL AL GUVERNULUI** **Marian NEACȘU** |
| **Avizat** |
| **AUTORITATEA NATIONALA DE REGLEMENTARE IN DOMENIUL ENERGIEI****Dumitru CHIRIȚĂ** | **MINISTRUL JUSTIŢIEI****Marian-Cătălin PREDOIU** |